Ari Koskinen

Ari Päiviö Koskinen (25. syyskuuta 1939 Helsinki – 28. tammikuuta 2012) oli suomalainen dramaturgi, suomentaja ja kirjailija.Suomen Kirjailijat 1945–1980, Koskinen, Ari Päiviö, sivu 297, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Koskinen toimi Yleisradiossa useiden radiokuunnelmien dramaturgina. Hän myös suomensi kuunnelmia ja kirjoitti itsekin radiokuunnelmia ja tv-näytelmiä.

Koskinen tuli ylioppilaaksi Kallion yhteiskoulusta vuonna 1958. Hänellä oli opintoja Helsingin yliopistossa. Koskinen toimi stlistinä uutistoimisto APN:ssä vuosina 1961–1965, toimitussihteerinä Neuvostoliitto tänään julkaisussa 1965–1968, ja Maailma ja me lehdessä 1968–1969. Radion teatteriosastolla hän oli dramaturgina vuosina 1969–1971, 1973–1974, 1977–1978 ja 1980. Kiilan johtokunnassa hän oli 1967–1974 ja varapuheenjohtajana vuonna 1973.

Koskisen vanhemmat olivat kirvesmies Paavo Koskinen ja Irma Helena (aik. Helmi Vilhelmiina) Lappalainen. Puoliso oli Marja Onerva Lehtonen. 

 Teoksia 
 Reikä maailmassa: romaani. Kansankulttuuri, Kuopio 1967
 Sirkku: tv-näytelmä. Yleisradio 1968
 Sen kunniaks: tv-näytelmä, kirj. Ari Koskinen, Iris-Lilja Lassila ym. Yleisradio 1969
 Päivä Helsingissä: tv-näytelmä, kirj. Ari Koskinen Eino Leinon romaanin pohjalta. MTV 1976
 Vähä veli. Kansankulttuuri, Helsinki 1976
 Hakaniemeläinen poliisimestari ja hänen vieraansa; Kustaa Rovion muistelmien mukaan Yleisradiolle kirj. Ari Koskinen. Yleisradio 1978
 Käynti konetehtaalla; vuonna 1889 julkaistun sanomalehtiselostuksen mukaan Yleisradiolle sovittanut Ari Koskinen. Yleisradio 1978

 Lähteet 

 Sampsa Oinaala: Psykedeelistä joulua!, Helsingin Sanomat 17.12.2012 (Käyttäjätunnuksella).

 Viitteet 

Aiheesta muualla


Luokka:Suomalaiset dramaturgit
Luokka:Suomalaiset näytelmäkirjailijat
Luokka:Suomentajat
Luokka:Suomalaiset televisiokäsikirjoittajat
Luokka:Vuonna 1939 syntyneet
Luokka:Vuonna 2012 kuolleet